b'\n_START_ARTICLE_\nSveti Patrik\n_START_SECTION_\n\xc5\xbdivljenje\n_START_PARAGRAPH_\nPatrik se je rodil na ozemlju rimske Britanije. Ko je bil star okrog 16 let, so ga ugrabili irski razbojniki in ga odpeljali na Irsko kot su\xc5\xbenja. Tam se je nau\xc4\x8dil irskega jezika. Po \xc5\xa1estih letih mu je uspelo pobegniti in se vrniti v domovino._NEWLINE_Doma je vstopil v kr\xc5\xa1\xc4\x8danstvo in postal \xc5\xa1kof. Potem se je vrnil na Irsko kot misijonar. Pri svojem oznanjevanju je imel veliko uspeha in po njegovi zaslugi je postala Irska mo\xc4\x8dno kr\xc5\xa1\xc4\x8danska de\xc5\xbeela._NEWLINE_Za preu\xc4\x8devanje njegovega \xc5\xbeivljenja sta pomembna dva latinska spisa, ki se smatrata za primarna vira in za katera velja splo\xc5\xa1no prepri\xc4\x8danje, da ju je napisal sveti Patrik. Prvi je naslovljen Confessio (dobesedno Izpoved), drugi pa Epistola (dobesedno Pismo). V sloven\xc5\xa1\xc4\x8dini je Confessio prvi\xc4\x8d iz\xc5\xa1el leta 2014 v prevodu Ga\xc5\xa1perja Kvarti\xc4\x8da.\n_START_SECTION_\n\xc4\x8ce\xc5\xa1\xc4\x8denje\n_START_PARAGRAPH_\nDanes \xc5\xa1teje za glavnega zavetnika Irske. Njegov god je 17. marca, ki je na Irskem zelo pomemben praznik.'